Cremin

Cremin estas komunumo en la distrikto Brojo-Vully en Kantono Vaŭdo, Svislando. Ĝi havis 52 loĝantojn je la 31-a de decembro 2011.

 Geografio 
La komunumo Cremin situas en la Vaŭda Mezlando sur la orienta flanko de la valo de la rivero Brojo, norde de Lucens. La komunumo konsistas el la vilaĝo Cremin kaj la biensetlejo Broillet norde de ĝi, kaj kelkaj izolitaj bienoj. La plej alta punkto de la komunumo situas sur alteco de 670 m s.m. sur la monteto Petit Crêt norde de la vilaĝo kaj estas monteto kun alteco de 656 m s.m. en la arbaro Foret de l'Envuissel sude de la vilaĝo. En oriento de la komunumo ekzistas svingogolfludejo.Fonto: Reta mapo 1:20000 de Swisstopo

La teritorio de la komunumo etendiĝas sur areo de 1,65 km², de kiuj 25,5% estas kovritaj de arbaro, 67,9% servas por agrikulturo kaj 6,7% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Cremin limas en nordo al Surpierre (FR), en oriento kaj sudo al Lucens, kaj en okcidento al Forel-sur-Lucens.

 Trafiko 
Cremin situas flanke de la gravaj trafikvojoj. Tra Cremin pasas konekta vojo de Lucens al Forel-sur-Lucens kaj vojo al Surpierre. La plej proksima alveturejo al la svisa aŭtovojo A1 situas proksimume 12 kilometrojn norde de la komunumo apud Estavayer-le-Lac. Pere de la poŝtaŭtolinio de Granges-près-Marnand al Cheiry la komunumo estas konektita al la publika transportreto.

 Historio 
La unua dokumenta mencio de Camorino datiĝas el la jaro 1365 kiel Cremyn. Dum mezepoko Cremin apartenis al la bienoj de la Kastelo Lucens. Post la konkero de Vaŭdo fare de Berno en la jaro 1536 Cremin estis atribuita al la Voktejo Moudon, kiu post la Helveta Revolucio de 1798 fariĝis distrikto kaj en la jaro 2006 surbaze de la administracia reformo de Kantono Vaŭdo estis integrita al la Distrikto Brojo-Vully.
Fonto: Valérie Favez: Cremin en Historia Leksikono de Svislando (2005-01-20)

 Notoj kaj referencoj 


 Eksteraj ligiloj 

 Oficiala retejo de la komunumo Cremin